Document ID: 31989R3172

NEUVOSTON ASETUS (ETY) N:o 3172/89,
annettu 16 päivänä lokakuuta 1989,
käsitteen "alkuperätuotteet" määritelmää ja hallinnollisen yhteistyön menetelmiä koskevan pöytäkirjan muuttamisesta Espanjan ja Portugalin Euroopan yhteisöihin liittymisen vuoksi tehdyn ETY PEgypti-yhteistyöneuvoston päätöksen N:o 2/89 soveltamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon Espanjan ja Portugalin kauppaan Algerian, Egyptin, Jordanian, Libanonin, Tunisian ja Turkin kanssa sovellettavista järjestelyistä 11 päivänä elokuuta 1987 annetun neuvoston asetuksen (ETY) N:o 2573/87() ja erityisesti sen 23 artiklan,
ottaa huomioon komission ehdotuksen,
sekä katsoo,että
Espanjan ja Portugalin kauppaan Algerian, Egyptin, Jordanian, Libanonin ja Tunisian kanssa sovellettavasta järjestelystä EHTY-sopimuksen soveltamisalaan kuuluvien tuotteiden osalta 11 päivänä elokuuta 1987 tehdyn neuvostossa kokoontuneiden jäsenvaltioiden hallitusten edustajien päätöksen 87/456/EHTY() 7 artiklassa määrätään, että Espanjan ja Portugalin liittymisen vuoksi tarvittavia, yhteistyöneuvostojen tekemiä muutoksia alkuperäsääntöihin sovelletaan edellä mainitussa päätöksessä tarkoitettuihin tuotteisiin,
käsitteen alkuperätuotteet määritelmää ja hallinnollisen yhteistyön menetelmiä koskevan pöytäkirjan 25 artiklan mukaisesti ETY PEgypti-yhteistyöneuvosto on tehnyt päätöksen N:o 2/89, jolla muutetaan mainittua pöytäkirjaa Espanjan ja Portugalin Euroopan yhteisöihin liittymisen vuoksi, ja
on varmistettava mainitun päätöksen täytäntöönpano yhteisössä,
ON ANTANUT TÄMÄN ASETUKSEN:
1 artikla
ETY PEgypti-yhteistyöneuvoston päätöstä N:o 2/89 sovelletaan yhteisössä.
Päätöksen teksti on tämän asetuksen liitteenä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivään syyskuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 16 päivänä lokakuuta 1989.

Labels: 5
10
3
18
15